

TEHNISKĀS JAUNRADES NAMS „ANNAS 2”

Annas iela 2, Rīga, LV-1001, tālrunis, fakss 67374093, e-pasts tjn@riga.lv

NOLIKUMS

Rīgā

2021. gada 22. martā Nr. TJNA2-21-3-nos

# Atklātais Rīgas skolēnu elektronikas konkurss

**I. Vispārīgie jautājumi**

1. Šis nolikums nosaka kārtību, kādā norisinās Atklātais Rīgas skolēnu elektronikas konkurss.
2. Konkursa mērķi ir:

2.1. Attīstīt bērnu un jauniešu prasmi novērot, eksperimentēt un secināt.

2.2. Veidot un attīstīt bērnu un jauniešu izpratni par zināšanām un domāšanas paņēmieniem, kas nepieciešami mūsdienu zinātnes un tehnoloģiju jomā.

2.3. Sekmēt skolēnu iesaistīšanos interešu izglītības elektronikas pulciņu ikdienas darbā un aktivitātēs. Celt šo pulciņu sniegtās izglītības efektivitāti.

1. Konkursa uzdevums ir, piepildot konkursa mērķus, sniegt iespēju dalībniekiem pilnveidoties mūsdienu tehnoloģiju pamatā esošajās zināšanās, un sacensties atklāta konkursa formātā.
2. Konkursu rīko Tehniskās jaunrades nams „Annas 2” sadarbībā ar Rīgas domes Izglītības, kultūras un sporta departamentu. Konkursu atbalsta Latvijas elektrotehnikas un elektronikas rūpniecības asociācija LETERA.
3. Konkurss tiek rīkots attālināti, ievērojot Latvijas Republikas Ministru kabineta 2020. gada 9.jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” noteiktās prasības.

**II. Konkursa norises vieta un laiks**

1. Konkurss notiek no trešdienas 2021. gada 14. aprīļa līdz trešdienai 2021. gada 12. maijam:
   1. No 2021. gada 14. aprīļa līdz 21. aprīlim (vai savlaicīgi piesakoties, arī ātrāk) TJN “Annas 2”, Annas ielā 2, Rīgā reģistrētie jaunākās vecuma grupas (9 – 13. g.v.) dalībnieki var saņemt konkursa pirmās kārtas eksperimentu veikšanai nepieciešamo elektronikas komponenšu komplektu. Veicamo eksperimentu apraksti un to gaitā veicamo novērojumu un secinājumu žurnāls būs lejuplādējami [www.tjn.lv](http://www.tjn.lv) mājaslapā. Vecākās grupas dalībnieku (14. – 19. g.v.) dalība konkursa 1. kārtā tiek vērtēta tikai atgriezeniskās saites nodrošināšanai, ir balstīta pašu izglītošanās vēlmē, un neietekmē konkursa rezultātus. Vecākās grupas dalībnieki netiek nodrošināti ar 1. kārtas eksperimentu veikšanai nepieciešamo elektronikas komponenšu komplektu;
   2. Konkursa 1. kārtas novērojumu un secinājumu žurnālu failu iesūtīšana beidzas 2021. gada 28. aprīlī plkst. 23:59. Faili sūtāmi uz e-pasta adresi: [kbrauere3@edu.riga.lv](mailto:kbrauere3@edu.riga.lv), tematā rakstot „**Elektronika, 1. kārta**”;
   3. Visi informatīvie materiāli, kas nepieciešami abu vecuma grupu dalībnieku dalībai konkursa finālā būs pieejami [www.tjn.lv](http://www.tjn.lv) mājaslapā no 2021. gada 28. aprīļa. Konkursa fināla kārtas dalībnieku gūtās pieredzes apkopojums iesniedzams sūtot uz e-pasta adresi [kbrauere3@edu.riga.lv](mailto:kbrauere3@edu.riga.lv), tematā rakstot „**Elektronika, fināls**”, līdz 2021. gada 5. maijam plkst. 23:59;
   4. Rezultātu izziņošana un apbalvošana norisināsies 2021. gada 12. maijā.
2. Konkursanolikums un informācija parKonkursutiek publicēta interneta vietnēs www.tjn.lv, www.kultura.riga.lv, un www.intereses.lv.

**III. Konkursa dalībnieki, pieteikumu iesniegšana un dalības nosacījumi**

1. Konkursā piedalās bērni un jaunieši (turpmāk – dalībnieki) divās vecuma grupās:

8.1. Vecumā no 9 līdz 13 gadiem ieskaitot (dzimuši pēc 28.04.2007.);

8.2. Vecumā no 14 līdz 19 gadiem ieskaitot (dzimuši pēc 28.04.2001.).

9. Lai pieteiktos konkursam, līdz 2021. gada 20. aprīlim nepieciešams elektroniski aizpildīt pieteikuma anketu, saite uz kuru no 29.03.2021. būs atrodama [www.tjn.lv](http://www.tjn.lv). Neskaidrību gadījumā zvanīt: tālr. 23224465. Pieteikšanās konkursam notiek līdz 2021. gada 20. aprīlim, vai līdz maksimālā dalībnieku skaita sasniegšanai (60 dalībnieki jaunākajā grupā un 40 dalībnieki vecākajā grupā). Šo nolikumu uzskatīt par uzaicinājumu piedalīties konkursā.

1. Pilngadīgie Konkursa Dalībnieki ar pieteikuma iesniegšanu piekrīt personas datu apstrādei un ar Konkursa iesniegtajiem darbiem saistītu fotogrāfiju vai audiovizuālā materiāla publiskošanai pēc Konkursa.
2. Nepilngadīgo Dalībnieku pieteikumu konkursam iesniedz dalībnieku likumiskais pārstāvis, ar pieteikuma iesniegšanu piekrītot personas datu apstrādei un ar Konkursa iesniegtajiem darbiem saistītu fotogrāfiju vai audiovizuālā materiāla publiskošanai pēc Konkursa.
3. Pedagogiem, kas iesniedz viena vai vairāku Dalībnieku pieteikumu Konkursam, pirms pieteikuma iesniegšanas jāsaņem rakstveida piekrišana no nepilngadīgo Dalībnieku likumiskajiem pārstāvjiem vai pilngadīgajiem Dalībniekiem par personas datu apstrādi un un ar Konkursa iesniegtajiem darbiem saistītu fotogrāfiju vai audiovizuālā materiāla publiskošanai pēc Konkursa.
4. Iestāde nodrošina ievērot Fizisko personu datu apstrādes likuma prasības.
5. Izglītības iestādes vadītājs ir atbildīgs par izglītojamo drošību saskaņā ar Ministru kabineta noteikumu Nr. 1338 „Kārtība, kādā nodrošināma izglītojamo drošība izglītības iestādēs un to organizētajos pasākumos” prasībām.

**IV. Vērtēšana, apbalvošana**

1. Šī gada konkursa galvenais uzsvars ir uz to ieguvumu, ko iegūs visi konkursa dalībnieki neatkarīgi no tā, vai viņiem ir vai nav bijis kāds priekšstats par elektroniku, elektroniskām komponentēm un to veidotajiem slēgumiem pirms tam. Konkurss īpaši veidots tā, lai gan tiem, kam jau ir kādas priekšzināšanas elektronikā, gan tiem, kam tādu nav nemaz, būtu pēc iespējas līdzvērtīgas iespējas un izredzes uzvarēt.
2. Vērtēšana un apbalvošana katrā vecuma grupā norisinās divās kategorijās:

16.1. Eksperimentu instrukciju un uzdevumos aprakstīto eksperimentēšanas noteikumu ievērošana, korekta secinājumu veikšana;

16.2. Patstāvīgs radošais ieguldījums dažādu risinājumu meklēšanā.

17. Konkursa rezultāti tiks paziņoti 2021. gada 12. maijā interneta vietnē [www.tjn.lv](http://www.tjn.lv) un [www.intereses.lv](http://www.intereses.lv). Konkursa laureāti varēs saņemt Konkursa balvas sākot no 2021. gada 12. maija, TJN “Annas 2”, Annas ielā 2, Rīgā, darbadienās plkst. 9.00-20.00 pirmajā stāva pie dežuranta.

**V. Citi noteikumi**

1. Izglītības iestāde nodrošina Latvijas Republikas Ministru kabineta noteikumu Nr.1338 „Kārtība, kādā nodrošināma izglītojamo drošība izglītības iestādēs un to organizētajos pasākumos” prasības.
2. Piedaloties Konkursā, iesaistītās personas izsaka savu piekrišanu veikt personu datu apstrādi, vienlaikus ļaujot paust savu vēlmi nepubliskot personas datus. Fotogrāfijas un/ vai video attēli var tikt publicēti Departamenta tīmekļa vietnēs (tajā skaitā uzglabāti publiskās pieejamības arhīvā), drukātajos izdevumos, TV ierakstos un tiešraidē.

**VI. Konkursa kontaktpersonas**

1. Konkursa kontaktpersona organizatoriskajos jautājumos – Krista Brauere, TJN “Annas 2” Direktores vietniece Audzināšanas jomā, tālr.: 23224465, e-pasts: kbrauere3@edu.riga.lv. Konkursa kontaktpersona satura jautājumos – Egmonts Pavlovskis, TJN “Annas 2” elektronikas un robotu tehnikas pulciņa skolotājs, tālr.: 29692173, e-pasts: epavlovskis@edu.riga.lv.

|  |  |
| --- | --- |
| Direktore | I.Maskaļonoka |

Pavlovskis 29692173